अस्पताल के बाहर से अतिक्रमण हटाने के निर्देश
चित्तौड़गढ़ | सीएचसीसावा में राजस्थान मेडिकल रिलीफ सोसायटी की बैठक एसडीओ सुरेशचंद्र खटीक की अध्यक्षता में हुई। इस दौरान अस्पताल के बाहर अतिक्रमण की बात सामने आने पर तत्काल हटाने के निर्देश दिए गए।
एसडीओ ने चिकित्सालय की विभिन्न गतिविधियाओं की बारिकी से जांच कर चिकित्सालय में कार्यरत स्टाॅफ को कार्य संपादन ईमानदारी से पूर्ण करने के निर्देश दिए। अस्पताल में भर्ती मरीजों से अस्पताल की सेवाओं की जानकारी ली। इस दौरान चिकित्सालय के बाहर हो रहे अतिक्रमण पर नाराजगी जताते हुए उन्होंने पंचायत सावा सरपंच से कहा की जल्द से जल्द अतिक्रमण हटावे स्वच्छता के लिए पेड़ लगाए जावे। साथ ही पुनः अतिक्रमण हो इसके लिए तारबंदी की जावे। बैठक में आरएमआरएस सचिव डाॅ. धर्मेन्द्र कराड़िया, अनिता माली सरपंच सावा, सत्यनारायण सुखवाल, अकरम हुसैन मौजूद थे।
सावा सीएचसी के बाहर अतिक्रमण की जानकारी लेते एसडीएम सुरेशचंद्र खटीक।
hin_Deva hin_Deva hin_Deva hin_Deva